
IEPIRKUMAM 
“Būvuzraudzība objektā „Brīvības ielas pārbūve Dagdā, Krāslavas novadā, 1.kārta””
ID Nr. DPPA 2026/11

1.	Būvuzraudzības pakalpojums ietver būvuzņēmēja veicamo būvdarbu uzraudzību saskaņā ar būvniecību reglamentējošajiem normatīvajiem aktiem, nodrošinot, ka būvuzņēmēja izpildītie darbi atbilst būvdarbu līgumam, SIA “BM-projekts”, reģ.  Nr. 40103196966, izstrādātajam un Krāslavas novada Būvvaldē akceptētajam būvprojektam  “Brīvības ielas pārbūve Dagdas pilsētā” un tajā noteiktajiem 1.kārtai  (pk 6+20 – pk 8+88) būvdarbu apjomiem  (turpmāk - Būvprojekts), un tehnisko specifikāciju apjomu tabulām un darbu izpildes grafikam, kā arī darba drošības normām. Būvprojekta īstenošanas laikā nepieļaut neatbilstošu materiālu un būvizstrādājumu lietošanu un/vai nomaiņu, kontrolēt būvdarbu veikšanas kvalitātes un apjomu atbilstību apstiprinātajam būvprojektam. 
2.	 Nodrošināt būvdarbu izpildes laikā atbilstošās sfēras būvuzrauga atrašanos objektā ne retāk kā 1 (vienu) reizi nedēļā. Būvuzraudzības ilgums paredzēts 5 (pieci) mēneši no līguma noslēgšanas dienas. Būvuzraudzības pakalpojuma sniegšana jānodrošina visu Objekta pārbūves laiku, kamēr Objekts tiek nodots ekspluatācijā.
3.	Būvuzrauga pienākums plānot, rīkot un dokumentēt (protokolēt) būvdarbu organizatoriskās sanāksmes, ne vēlāk kā Objekta pieņemšanas ekspluatācijas dienā nodot pasūtītājam atbilstoši noformētus būvsapulču protokolus. Pirmo būvsapulci sasauc pasūtītājs, kurā būvniecības procesā iesaistītās puses vienojas par būvsapulču norises biežumu un laiku.
4.	Nodrošināt būvuzrauga klātbūtni segto darbu un nozīmīgo konstrukciju pieņemšanā.
5.	Pārbaudīt būvdarbu vadītāja ierakstus būvdarbu žurnālā, kontrolēt vai ir atbilstoši aizpildītas visas būvdarbu žurnāla daļas, ierakstīt norādījumus būvdarbu vadītājam būvdarbu žurnālā un veikt atzīmes par šo norādījumu izpildi.
6.	Periodiski pārbaudīt būvdarbu veicēja izpildāmā darba operatīvās kvalitātes kontroles atbilstību aprakstam Darba programmā.
7.	Kontrolēt satiksmes organizāciju būves vietā.
8.	Nodrošināt pasūtītāja interešu pārstāvību būvdarbu veikšanas procesā atbilstoši būvdarbu iepirkuma nosacījumu prasībām, noslēgtajam būvdarbu līgumam, veikt visus būvuzraudzības līgumā uzskaitītos būvuzrauga pienākumus, arī tos kas nav atrunāti būvuzraudzības līgumā, bet izriet no būvniecību reglamentējošo normatīvo aktu nosacījumiem.
9.	Konsultēt pasūtītāju jautājumos, kas saistīti ar būvdarbu apjomu atbilstību, par paredzēto būvdarbu izpildes termiņu ievērošanu, par būvuzņēmēja veikto darbu atskaitēm un rēķiniem. Ja nepieciešams, iesniegt pasūtītājam rakstisku atzinumu par iepriekš minētiem jautājumiem. 
10.	Kontrolēt visu ikmēneša izpilddokumentāciju, kas ietver segto darbu aktus, izpildshēmas, būvizstrādājumu atbilstības deklarācijas, to  kvalitāti un atbilstību.
11.	Izskatīt visas ikmēneša izpildes formas un kontrolēt paveiktā apjoma atbilstību reālajai situācijai salīdzinājumā ar tāmes plānoto.
12.	Kontrolēt Darbu veikšanu atbilstoši kalendārajam grafikam.
13.	Kontrolēt izpildāmo Darbu kvalitāti un atbilstošu tehnoloģiju ievērošanu.
14.	Kontrolēt veikto Darbu atbilstību saskaņotajam būvprojektam, Darbu veikšanas projektam, autoruzraudzības norādījumiem.
15.	Kontrolēt Darba aizsardzības un ugunsdrošības ievērošanu atbilstoši žurnāliem un instrukcijām.
16.	Kontrolēt strādājošo kvalifikācijas atbilstību un darbu organizāciju.
17.	Sniegt vērtējumu par konstatēto defektu un/vai jebkādu citu iestājušos apstākļu ietekmi uz turpmāk veicamajiem darbiem, izpildes termiņu u.tml.
18.	Informēt Pasūtītāju par radušajām problēmām, kuras var ietekmēt izmaksas, Darbu izpildes termiņus.
19.	Būvuzraudzību veikt nepārtraukti, līdz Objekta pieņemšanas ekspluatācijā akta parakstīšanai.
20.	Ja būvdarbu laikā rodas situācijas, kas apdraud būvdarbu kvalitāti, termiņus, izmaksas vai pārkāpj normatīvo aktu prasības, būvuzraugam 1 (vienas) darba dienas laikā no minēto apstākļu konstatēšanas par to rakstiski ir jāziņo būvdarbu vadītājam un pasūtītāja pārstāvim, kā arī jāpieņem lēmums par apdraudējuma novēršanu. 
21.	Kontrolēt būvuzņēmēja defektu novēršanas procesu līdz Objekta pieņemšanai ekspluatācijā.
22.	Piedalīties Objekta pieņemšanā ekspluatācijā.

Ar būvprojektu un būvdarbu līguma projektu var iepazīties pircēja profilā - Elektronisko iepirkumu sistēmas e-konkursu apakšsistēmas adresē: https://www.eis.gov.lv/EKEIS/Supplier/Procurement/174651   pie iepirkuma “Brīvības ielas pārbūve Dagdā, Krāslavas novadā, 1.kārta” ID. Nr. DPPA 2026/10, dokumentācijas.













